Hátizsákból kikandikáló levágott láb miatt hívta a rendőröket
Sokkot kapott egy idős kínai férfi, amikor meglátta a táskát a földön, és látva, hogy senki sem figyel rá, kinyitotta. Aztán kiderült, valami egészen másra bukkant.
Amikor észrevette a vadonatúj táskát Nanjing város egyik forgalmas metróállomásán, az egyik mozgólépcső mellett, a kíváncsiságtól vezérelve úgy döntött, belenéz – jelentette a kínai sajtó. A következő pillanatban már rémülten, pánikba esve hőkölt hátra. A táska félig ugyanis egy levágott lábat talált. Legalábbis ezt gondolta, amikor a félig elhúzott cipzár mögül az alábbi képen látható „láb” bukkant elő.

Igen, az csak egy műanyag, egészen pontosan szilikon láb volt, amit egy szexjátékszerhez tartozott, de ez az idős férfinak nem tűnt fel. A nyugdíjas ezért azt tette, amint mindenki más tenne, ha egy levágott lábat talál egy gazdátlan hátizsákban: hívta a rendőröket.

Amikor a rendőrök kiértek, a férfit a beszámoló szerint pánikba esve, és sokkos állapotban találták meg, ahogy rémületen a hátizsákra mutat. A rendőrök azonnal rájöttek, miről van szó, amint közelebbről is megvizsgálták a táska tartalmát, és nyilvánvalóvá vált, hogy egy valósághű, szilikonból készült felfújható szexbábú volt a hátizsákban.

Ahogy a That’s magazin megjegyezte: ez valószínűleg csak még több kérdést vethetett fel az idős férfiban.

Egyébként nem ez az első eset, hogy az egyre élethűbb szexbabákat hullának hiszik. Szeptemberben Dél-Koreában fordult elő egy hasonló eset.
Közélet